Na temelju članka 215. stavka 6. Pravilnika o proračunskom računovodstvu i računskom planu („Narodne novine” broj 158/23 i 154/24) i članka 32. Statuta Općine Punat ("Službene novine Primorsko – goranske županije" broj 36/22), Općinsko vijeće Općine Punat na 8. sjednici održanoj 6. srpnja 2026. godine donosi

ODLUKU
o raspodjeli rezultata poslovanja za 2025. godinu


Članak 1.
Ovom Odlukom obavlja se preraspodjela financijskog rezultata Općine Punat za 2025. godinu po aktivnostima i izvorima te utvrđuje namjena i vrši raspodjela tako utvrđenog rezultata.

Stanja na osnovnim računima podskupine 922 koja su iskazana u financijskim izvještajima Općine Punat na dan 31. prosinca 2025. godine, utvrđena su kako slijedi:

1. VIŠAK PRIHODA POSLOVANJA –804.697,02 €
1. MANJAK PRIMITAKA O FINANCIJSKE IMOVINE – 397.324,52 €
1. MANJAK PRIHODA OD NEFINANCIJSKE IMOVINE- 293.753,16 €

Ostvareni rezultat u 2025. godini koji se prenosi u 2026. g. iznosi 113.619,34 €.

Članak 2.
Viškom prihoda poslovanja pokriva se manjak prihoda od nefinancijske imovine u iznosu od 293.753,16 € i manjak primitaka od financijske imovine u iznosu od 397.324,52 €. 

Članak 3.
            Višak prihoda poslovanja koji se prenosi u 2026. godinu, sastoji se od namjenskih sredstava u iznosu od 113.619,34 €. 
1. [bookmark: _Hlk99369955]U višku prihoda poslovanja sadržani su neiskorišteni opći prihodi u iznosu od 93.560,19 € koji će se utrošiti za rashode poslovanja u 2026.g;
1. U višku prihoda poslovanja sadržani su neiskorišteni prihodi od komunalne naknade u iznosu od 20.059,15 € koji će se namjenski utrošiti unutar programa održavanja.

           Utrošak navedenih sredstava biti će predviđen Izmjenama i dopunama Proračuna za 2026. godinu.
Članak 4.
Ova Odluka stupa na snagu osmog dana od dana objave u “Službenim novinama Primorsko-goranske županije”.

